Για ακόμη μία φορά ο Τούρκος πρόεδρος, Ρετζέπ Ταγίπ Ερντογάν, πυροδοτεί την ένταση στην περιοχή, αναφερόμενος στη συμμαχία Άγκυρας - Τρίπολης.

Κατά τη διάρκεια της ομιλίας του σε συνεδρίαση του Κόμματος Δικαιοσύνης και Ανάπτυξης (ΑΚΡ) στη Μεγάλη Εθνοσυνέλευση της Τουρκίας, ο Ερντογάν επανέλαβε τη θέση της Άγκυρας ότι η Ε.Ε. δεν έχει αρμοδιότητα να λαμβάνει αποφάσεις σχετικά με την Λιβύη.

Όπως είπε χαρακτηριστικά. «με την αποφασιστική μας στάση, οι υπόλοιπες χώρες της περιοχής αλλά κυρίως η Ελλάδα σιγά σιγά άρχισαν να αποδέχονται το καθεστώς που κηρύξαμε στην ανατολική Μεσόγειο», ενώ υπογράμμισε ότι «μετά τη συμφωνία που καταλήξαμε με τη Λιβύη, ενδυναμώνουμε τις ισορροπίες υπέρ της Τουρκίας».

«Δεν βγήκε κάποια δίκαιη συμφωνία από τις συναντήσεις στις οποίες συμμετείχε και η διεθνής κοινότητα. Εμείς θα υποστηρίξουμε τη νόμιμη κυβέρνηση στην Τρίπολη, προκειμένου να έχει τον έλεγχο ολόκληρης της χώρας», ανέφερε.

naftemporiki.gr με πληροφορίες από Anadolu